Uue asjana tulevad mängu liiderdajad (leaders) või väepealikud, kes müttavad koos armeedega kaardil, lisades vägedele jõudu. Pealikumärgil on kirjas liidri jõud (üleval vasakul), pilt ja trigerdamiskäsk (all). Saanud trigerdamiseks vajalik käsu, pööratakse väepealik käsu lahendamise asemel ümber ning ta saab sootuks teised omadused ning peab liikuma. Seega saab pildilolevat trigerdades Melisandret liigutada juba  rüüstamisfaasis, mis lisab mängule tohutult uusi strateegiaid. Trigerdamisel suureneb mõningatel väepealikel jõud ning lisandub eriomadus (mõningatelt saad võimu, mõndadelt ühe lisamõõga). Väepealikud on muide mitte viie, vaid kuue koja jaoks ning neid saab kasutada ka baasmängu mängides. Väepealikke saab muidugi ka pantvangi võtta, kui nad juhtuvad lahingu kaotama. See tähendab, et nad lähevad lahingu võitnu puuri, kust neid saab võimu vastu vahetada või väevõimuga vabastada. Loomulikult on vangistajal  võimalus pantvang hukata, mille puhul eemaldatakse mängust ka väejuhi kaart (eriti magus). Mängu algul on Eddard Stark Lannisteride käes pantvangis.